Φρυκτωρία

Η **φρυκτωρία** είναι ένα σύστημα οπτικής επικοινωνίας με φρυκτούς, δηλαδή φλεγόμενους  ή , που χρησιμοποιήθηκε κυρίως στην αρχαιότητα για τη μετάδοση μηνύματος σε μακρινή απόσταση. Το άναμμα του πρώτου πυρσού ακολουθούν διαδοχικά οι υπόλοιποι φρυκτωροί ώστε να αναμεταδοθεί η είδηση. Το δίκτυο αυτό αναπτύχθηκε κυρίως για στρατιωτικούς σκοπούς και το μήνυμα ήταν προσυμφωνημένο (π.χ. νίκη).

Το *άγγαρον πυρ*, δηλαδή τη *[[φωτιά]] που αγγέλει*, άναβαν στους σταθμούς μετάδοσης – παρατήρησης, τα «φρυκτώρια». Πρόκειται για ειδικά κατασκευασμένα κτίσματα σε επιλεγμένα υπερυψωμένα σημεία, συνήθως βουνοκορυφές, σαφώς ορατά μεταξύ τους ανά δύο. Ο «φρυκτωρός» είναι ο φύλακας - επιστάτης του φρυκτωρίου και μεταβιβάζει το πύρινο σήμα μέσω φλόγας ή πυκνού καπνού, ανάλογα με τις συνθήκες ορατότητας.

Η επινόηση της φρυκτωρίας αποδίδεται στον Παλαμήδη κατά την περίοδο του Τρωικού Πολέμου, στο τέλος της Εποχής του Χαλκού. Ο Παλαμήδης ήταν γιος του Ναυπλίου και της Κλυμένης, ανιψιός του Αγαμέμνονα. Σύμφωνα με την αρχαία ελληνική παράδοση, ήταν περιώνυμος ήρωας του τρωικού κύκλου και η ζηλοφθονία του Οδυσσέα προκάλεσε τον άδικο και ατιμωτικό θάνατό του. Όταν τελείωσε ο πόλεμος και επέστρεφαν οι Αχαιοί νικητές, ο Ναύπλιος για να εκδικηθεί τον θάνατο του γιου του χρησιμοποίησε τις φρυκτωρίες στις βραχώδεις ακτές του Ξυλοφάγου (Κάβο Ντόρο) για να παραπλανήσει τα πλοία και να ναυαγήσουν.

Ο όρος «φρυκτωρία» (το θέμα αυτού του άρθρου) κυριολεκτείται μόνο για χρήση πυρσών με ενδιάμεσα φρυκτώρια, δηλαδή δεν χαρακτηρίζει τους μόνιμους πυρσούς που χρησιμοποιούνται ως ναυτιλιακό βοήθημα (φωτοσήμανση) στο φαρικό δίκτυο, όπως οι Στήλες του Ηρακλή οι οποίες λειτουργούσαν ως φάροι που ειδοποιούσαν τα πλοία για την πορεία που έπρεπε να ακολουθήσουν.

## Ιστορική αναδρομή
[μικρογραφία|δεξιά|260px|Απεικόνιση των περιοχών που συμμετείχαν στον Τρωικό πόλεμο, κατά τη ραψωδία Β της ''[Ιλιάδας*. Με πράσινο πλαίσιο απεικονίζονται οι χώρες των Αχαιών ηγετών και με πορτοκαλί οι χώρες των Τρώων και των συμμάχων τους.]]

Το δίκτυο των φρυκτωριών περιγράφεται λεπτομερώς από τον [[Αισχύλος|Αισχύλο]] στην τραγωδία [[Αγαμέμνων (τραγωδία)|*Αγαμέμνων*]] και αναφέρεται στον [[Τρωικός Πόλεμος|Τρωικό πόλεμο]]. Η βασίλισσα [[Κλυταιμνήστρα]] αναγγέλει τη λαμπροφόρα είδηση της κατάκτησης της Τροίας από τους Αχαιούς και περιγράφει τη διαδρομή του φωτεινού σήματος (φλόγα) που έστειλε ο Αγαμέμνονας από την [[Τροία]] στις [[Μυκήνες]]: 1) από το βουνό της [[Όρος Ίδη (Τρωάδα)|Ίδης]], 2) στον απόκρημνο βράχο Ερμαίον της [[Λήμνος|Λήμνου]], 3) στην κορυφή του Δία στον [[Χερσόνησος του Άθω|Άθω]] ([[Άγιο Όρος|Άγιον Όρος]]), 4) στο όρος [[Καντήλιο όρος|Μάκιστο]] (το σημερινό Κανδήλι Ευβοίας), 5) στο [[Μεσσάπιο όρος|Μεσσάπιο]], 6) στην κορυφή του [[Κιθαιρώνας|Κιθαιρώνα,]] 7) στο [[Αιγίπλαγκτο]] (πιθανότατα τα σημερινά [[Γεράνεια Όρη|Γεράνεια όρη]]) και 8) στο γειτονικό φυλάκιο του [[Αραχναίο]]υ ορατό από τις στέγες των [[Μυκήνες|Ατρειδών]], όπου καρτερούσε ο φρυκτωρός το σύνθημα της φλόγας από την [[Τρωάδα]]. Σύμφωνα με την αφήγηση, τους νόμους της «λαμπαδοφορίας» είχε ορίσει η Κλυταιμνήστρα και η είδηση μεταδόθηκε μέσα σε μία νύχτα.

Η χρήση της φρυκτωρίας μνημονεύεται από τον [[Θουκυδίδης|Θουκυδίδη]] στο έργο του *Ιστορίαι*, όπου εξιστορεί τον [[Πελοποννησιακός Πόλεμος|Πελοποννησιακό Πόλεμο]] ή Αττικό Πόλεμο όπως τον αποκαλούσαν οι Πελοποννήσιοι. Για παράδειγμα: α) Οι Πελοποννήσιοι αν και αρχικά σκόπευαν να επιτεθούν στον αφρούρητο [[Πειραιάς Ιπποθοωντίδας|Πειραιά]], διότι οι Αθηναίοι πίστευαν ότι δεν κινδύνευαν από αιφνιδιαστική ή φανερή επίθεση, άλλαξαν τα σχέδια τους και επιτέθηκαν στη [[Σαλαμίνα (νησί)|Σαλαμίνα]]. Τότε υψώθηκαν «πολέμιοι φρυκτοί» για να ειδοποιήσουν την [[Αρχαία Αθήνα|Αθήνα]] και ο μεν στόλος κατέπλευσε στη Σαλαμίνα οι δε [[Οπλίτης|οπλίτες]] φρούρησαν τον Πειραιά [[s:Ιστορία του Πελοποννησιακού Πολέμου (μετάφ|(Βιβλίο Β΄, 94)]]. β) Η εμφύλια διαμάχη μεταξύ δημοκρατικών και ολιγαρχικών Κερκυραίων είχε ως αποτέλεσμα τη συμμαχία της Κέρκυρας με την Αθήνα και τον πόλεμο με την Κόρινθο. Μετά την απόβαση του πελοποννησιακού στόλου στο ακρωτήριο [[Λευκίμμη Κέρκυρας|Λευκίμμη]] (νότια Κέρκυρα), με φωτεινά σήματα ειδοποίησαν το βράδυ τους Πελοποννήσιους, που είχαν ήδη φύγει, ότι οι Αθηναίοι έστελναν εξήντα καράβια από τη [[Λευκάδα]] [[s:Ιστορία του Πελοποννησιακού Πολέμου (μετάφ|(Βιβλίο Γ΄, 80)]].

Παρόμοια οπτικά [[Τηλεπικοινωνίες|τηλεπικοινωνιακά]] συστήματα χρησιμοποίησαν οι [[Πέρσες]], οι [[Ρωμαίοι]] και οι [[Βυζαντινή Αυτοκρατορία|Βυζαντινοί]]. Στους βυζαντινούς χρόνους ο όρος φρυκτωρία αντικαθίσταται από τη λέξη «καμινοβίγλι(ον)» που ετυμολογείται από την *κάμινο* (ειδική κατασκευή που διατηρούσε άσβηστη τη φλόγα των πυρσών) και τη *βίγλα* (παρατηρητήριο). Υπεύθυνοι για τη λειτουργία των σταθμών ήταν οι «καμινοβιγλάτορες». Χαρακτηριστικό δίκτυο καμινοβιγλίων ήταν εκείνο που έστελνε φωτεινά σήματα από την [[Ταρσός|Ταρσό]] της [[Μικρά Ασία|Μικράς Ασίας]] στο [[Μέγα Παλάτιον|παλάτι του Φάρου]] στην [[Βυζαντινή Κωνσταντινούπολη|Κωνσταντινούπολη]], δηλαδή σε μια απόσταση περίπου 700 χιλιομέτρων, μέσα σε μία ώρα. Η ταχύτητα αυτού του συστήματος οφείλεται στον τρόπο κωδικοποίησης των μηνυμάτων, το «Ωρονόμιο» που επινόησε ο [[Λέων ο Φιλόσοφος|Λέοντας ο Φιλόσοφος]].

=== Αρχαία μέσα επικοινωνίας ===
Αναφέρονται επιγραμματικά μερικά από τα οργανωμένα συστήματα τηλεπικοινωνίας που χρησιμοποιήθηκαν, κυρίως για στρατιωτικούς σκοπούς, στην αρχαία Ελλάδα και το Βυζάντιο:

* Πεζοί ή έφιπποι δρομείς (ημερόδρομοι/αγγελιαφόροι)
* [[Ταχυδρομικό περιστέρι]]
* Φρυκτωρία ([[Παλαμήδης (μυθολογία)|Παλαμήδης]])
* Δίπτυχα κερωμένα πινακίδια
* [[Κρυπτεία σκυτάλη]] (7ος αι. π.Χ.)
* Κρυφαίαι επιστολαί (4ος αι. π.Χ.)
* [[Υδραυλικός τηλέγραφος]] (4ος αι. π.Χ., [[Αινείας ο Τακτικός]])
* Κρυπτογραφικός δίσκος του Αινεία (4ος αι. π.Χ., Αινείας ο Τακτικός)
* [[Φρυκτωρία#Φρυκτωρία και κωδικοποίηση – Πυρσεία|Πυρσεία]] ή οπτικός τηλέγραφος ή τα Μορς της αρχαιότητας (2ος αι. π.Χ., [[Κλεόξενος (μηχανικός)|Κλεόξενος]], [[Δημόκλειτος (μηχανικός)|Δημόκλειτος]] και [[Πολύβιος]])
* Βυζαντινός τηλέγραφος ή Ωρονόμιο (9ος αι., [[Λέων ο Φιλόσοφος]])

== Φρυκτωρία και κωδικοποίηση – Πυρσεία ==
[[Αρχείο:Hydraulic telegraph of Aeneas Tacticus in Kotsanas Museum of Ancient Greek Technology.jpg|μικρογραφία|Ανακατασκευή του υδραυλικού τηλεγράφου του Αινεία του Τακτικού στο [[Μουσείο Αρχαίας Ελληνικής Τεχνολογίας Κώστα Κοτσανά|Μουσείο Κοτσανά Αρχαίας Ελληνικής Τεχνολογίας]], στην Αθήνα.]]
Ο [[υδραυλικός τηλέγραφος]] που εφευρέθηκε τον [[4ος αιώνας π.Χ.|4ο αιώνα π.Χ.]] από τον [[Αινείας ο Τακτικός|Αινεία τον Τακτικό]] επέτρεψε τη μετάδοση περισσότερων προσυμφωνημένων μηνυμάτων. Αλλά και αυτό το σύστημα ήταν ανεπαρκές διότι, όπως αναφέρει ο [[Πολύβιος]], ούτε να προβλεφθούν όλα τα μελλοντικά ήταν δυνατόν ούτε να γραφούν στη ράβδο. Οι πληροφορίες που δίνονταν ήταν ασαφείς· δεν εγνώριζαν πόσοι ιππείς έφτασαν, ή πόσοι πεζοί, και πού στη χώρα, και πόσα πλοία, και αν επαρκούσε το σιτάρι ([[s:Ιστορίαι/ι'|*Ιστοριών τα σωζόμενα*, Χ΄]], κεφ. VII. Res Graeciae).

Το οπτικό [[Τηλεγραφία|τηλεγραφικό]] σύστημα εξέλιξαν τον [[2ος αιώνας π.Χ.|2ο αιώνα π.Χ.]] οι [[Αρχαία Αλεξάνδρεια|αλεξανδρινοί]] [[Μηχανικός|μηχανικοί]] [[Κλεόξενος (μηχανικός)|Κλεόξενος]] και [[Δημόκλειτος (μηχανικός)|Δημόκλειτος]] με την επινόηση της «πυρσείας» που δίνει τη δυνατότητα να μεταβιβάζεται η πληροφορία γράμμα – γράμμα ώστε ο αποστολέας να «συνομιλεί» με τον παραλήπτη. Η νέα μέθοδος βασίζεται στην αντιστοίχιση ενός ζεύγους πυρσών σε ένα συγκεκριμένο γράμμα του [[Ελληνικό αλφάβητο|ελληνικού αλφαβήτου]]. Για την [[Κωδικοποίηση δεδομένων|κωδικοποίηση]] των μηνυμάτων χρησιμοποιείται το [[Τετράγωνο του Πολύβιου]]. Το σύστημα της πυρσείας θεωρείται ο πρόδρομος του [[Τηλέγραφος|ηλεκτρικού τηλέγραφου]].

=== Η λειτουργία της Πυρσείας ===
Ο σταθμός εκπομπής-λήψης της πυρσείας έχει δύο χωριστούς τοίχους· απέχουν μεταξύ τους «δέκα πόδια» και έχουν ύψος «αναστήματος ανδρός». Πίσω από κάθε τοίχο βρίσκονται πέντε πυρσοί. Τα γράμματα του [[Αλφάβητο|αλφαβήτου]] καταχωρίζονται σε έναν τετράγωνο [[Πίνακας (μαθηματικά)|πίνακα]] με πέντε σειρές και πέντε στήλες (5x5). Το πλήθος των πυρσών που υψώνονται, στον αριστερό τοίχο, αντιστοιχεί στον αριθμό της σειράς και, στον δεξιά τοίχο, στον αριθμό της στήλης που βρίσκεται το γράμμα (αριθμός σειράς, αριθμός στήλης).
[[Αρχείο:Torches.png|μικρογραφία|δεξιά|200px|Διάγραμμα πυρσείας με [[κρυπτογράφηση]] [[λατινικό αλφάβητο|λατινικών γραμμάτων]].]]
Το [[Ψι|γράμμα «Ψ»]] για παράδειγμα παριστάνεται με τους αριθμούς (5, 3), συνεπώς πρέπει να υψωθούν 5 πυρσοί στα αριστερά και 3 στα δεξιά. Με αυτόν τον τρόπο το αλφαβητικό σύμβολο (γράμμα) μεταφράζεται σε ψηφία και μεταδίδεται με φωτεινά σήματα.



Ο [[Πολύβιος]] επεξεργάσθηκε τη μέθοδο της πυρσείας και επειδή η λειτουργία της απαιτεί προσοχή παρατηρεί τα εξής:

[[Αρχείο:Polybius square.png|μικρογραφία|δεξιά|200px|Απεικόνιση των [[Ελληνικό αλφάβητο|ελληνικών γραμμάτων]] στο αρχικό [[Τετράγωνο του Πολύβιου]].]]

• Διαιρέστε το πλήθος των στοιχείων [του αλφαβήτου] σε 5 κατά σειρά τμήματα ανά πέντε γράμματα. Από το τελευταίο [τμήμα] θα λείπει ένα στοιχείο αλλά δεν βλάπτει το έργο.

• Ετοιμάστε πέντε πινακίδες όπου θα γράψετε κατά σειρά τα γράμματα και έπειτα να τις τοποθετήσετε σε αυτούς που θα μεταβιβάζουν το σήμα της πυρσείας.

• Ο πρώτος που θα σημάνει τη μετάδοση θα υψώσει ταυτόχρονα δύο πυρσούς και θα περιμένει μέχρι να κάνει και ο άλλος το ίδιο. Αυτό εξασφαλίζει ότι και οι δύο πλευρές είναι έτοιμες για την πυρσεία.

• Ο σηματοδότης θα υψώσει τους πρώτους πυρσούς στα αριστερά κατά τέτοιο τρόπο ώστε να παραστήσει την πινακίδα, έναν για την πρώτη [πινακίδα], δύο για τη δεύτερη και ούτω καθεξής· κατά τον ίδιο τρόπο θα υψώσει πυρσούς στα δεξιά για να παραστήσει το γράμμα της πινακίδας.

• [...] Τα σήματα όταν ανυψώνονται εμφανίζονται πιο αισθητά και όταν χαμηλώνουν εξαφανίζονται εντελώς.

• Πρέπει πρώτα να διαλέξεις τις λέξεις που θα μεταφέρουν την πληροφορία με όσο το δυνατόν λιγότερα γράμματα.

• Απαιτούνται πολλοί πυρσοί γιατί είναι διπλό το φωτεινό σήμα για κάθε γράμμα.
[[Αρχείο:Replica of fire signals and beacons, Kotsanas Museum of Ancient Greek Technology.jpg|αριστερά|μικρογραφία|Ανακατασκευή του συστήματος των πυρσειών και των φρυκτωριών στο [[Μουσείο Αρχαίας Ελληνικής Τεχνολογίας Κώστα Κοτσανά|Μουσείο Κοτσανά Αρχαίας Ελληνικής Τεχνολογίας]], στην Αθήνα.]]
• Όσοι ασχολούνται με την επίνοια πρέπει να έχουν κάνει σωστή εξάσκηση, ώστε όταν πρόκειται να το κάνουν πράξη να μπορούν να επικοινωνούν μεταξύ τους χωρίς την πιθανότητα λάθους. [...] Διότι πολλά πράγματα που στην αρχή φαίνονται όχι μόνο δύσκολα αλλά και αδύνατα, εκτελούνται πολύ εύκολα μετά από χρόνο και εξάσκηση. Υπάρχουν πολλά άλλα παραδείγματα που το επιβεβαιώνουν, αλλά το πιο ξεκάθαρο από όλα είναι η περίπτωση της ανάγνωσης. [...] Δεν πρέπει, λοιπόν, να εγκαταλείψουμε τίποτα χρήσιμο λόγω των δυσκολιών που εμφανίζονται στην αρχή, αλλά πρέπει να επικαλεστούμε τη συνήθεια, μέσω της οποίας όλα τα καλά μπορεί να επιτύχουν οι άνθρωποι, και κυρίως όταν εξαρτάται η διατήρησή μας. Προσφέροντας αυτές τις παρατηρήσεις, ενεργώ σύμφωνα με την υπόσχεση που είχα δώσει στην αρχή. Διότι δήλωσα ότι στην εποχή μας όλες οι τέχνες και οι επιστήμες έχουν προχωρήσει τόσο πολύ, η γνώση των περισσότερων από αυτές μπορεί να ειπωθεί ότι έχει μειωθεί σε ένα σύστημα. Αυτό είναι, λοιπόν, ένα από τα πιο χρήσιμα μέρη μιας σωστά γραμμένης ιστορίας.

== Τα φρυκτώρια στον ελλαδικό χώρο ==
Η έρευνα για τους αρχαίους σταθμούς του δικτύου της φρυκτωρίας παρουσιάζει δυσκολία γιατί είτε δεν υπάρχουν στοιχεία σε [[Κείμενα πηγές|γραπτές πηγές]] είτε δεν έχουν προς το παρόν ανακαλυφθεί ή έχουν καταστραφεί, και όσοι διασώζονται δεν είναι εύκολο να επιβεβαιωθεί η χρήση τους. Συνήθως χρησιμοποιούνται ταυτόχρονα οι όροι «φρυκτώριο ή φρυκτωρία», «καμινοβίγλα», «πύργος», «κάστρο» επειδή τα κτίσματα αυτά χρησιμοποιήθηκαν και για την επικοινωνία με σήματα φωτιάς και ως οχυρά.

Φρυκτώρια από το δίκτυο της [[Μινωικός πολιτισμός|μινωικής εποχής]] εντοπίζονται σε όλη την [[Κρήτη]]. Χρησιμοποιήθηκαν την περίοδο των πρώτων ανακτόρων (1900-1700 π.Χ.) και κατόπιν εγκαταλείφθηκαν, μάλλον, λόγω της στροφής των Μινωιτών προς τη θάλασσα. Πολλά από τα σημαντικά αυτά μνημεία βρίσκονται στην περιοχή της [[Επαρχία Πεδιάδος|Πεδιάδος Ηρακλείου]], στο [[Καβούσι Λασιθίου|Καβούσι]] [[Ιεράπετρα]]ς, στον [[Άγιος Νικόλαος Λασιθίου|Άγιο Νικόλαο]] στο [[Λασίθι]].

Μερικές από τις εγκαταστάσεις φρυκτωρίας που διατηρούνται ακόμη βρίσκονται στη [[Σέριφος|Σέριφο]] (Ψαρόπυργος, θέση Κεφάλα, Ασπρόπυργος), στην [[Ικαρία]] (πύργος του Δράκανου), στη [[Σίφνος|Σίφνο]], στη [[Χαιρώνεια]] (ο πύργος της ακρόπολης), στον [[Ορχομενός Βοιωτίας|Ορχομενό]] Βοιωτίας (το κάστρο της ακρόπολης), στη [[Νάξος|Νάξο]] ([[Πύργος Χειμάρρου]]), στο [[Πύθιο Έβρου|Πύθιο]] Έβρου ([[Πύθιο Έβρου#Κάστρο Πυθίου|Κάστρο Πυθίου]]), στο [[Παρόριο Βοιωτίας|Παρόριο]] Βοιωτίας ([[Παρόριο Βοιωτίας#Μεσαιωνικός Πύργος|Μεσαιωνικός Πύργος Παρορίου]]).

==Παραπομπές==
<references />

== Δείτε επίσης ==
* [[Υδραυλικός τηλέγραφος]]
* [[Τετράγωνο του Πολύβιου]]

== Πηγές ==

* [https://www.ancientgreektechnology.gr/el/ta-nea/item/33-tilepikoinonies-stin-arxaia-ellada «Τηλεπικοινωνίες στην Αρχαία Ελλάδα»], *ΕΥΡΗΚΑ*.
* [http://srv-vivl-livad.voi.sch.gr/ePublic/FlipBooks/PyrgoiFryktoriesKastra/index.html#p=1 *«Πύργοι, Φρυκτωρίες & Ακροπόλεις της κοιλάδας του Κηφισού & της Κωπαΐδας*, Ιωάννης Ηλίας, Σοφία Μπαδήλα, Αντώνης Καλύβας, ΕΕΕΕΚ Λιβαδειάς, Χαιρώνεια 2018»]. *Δημόσια Κεντρική Βιβλιοθήκη Λεβαδείας*.
* [http://www.teiemt.gr/portal/index.php/el/home/facilities/kavala-facilities/kleoxenis «Aίθουσα Τηλεδιασκέψεων και Τηλεκπαίδευσης Κλεοξένης»] , [[Τεχνολογικό Εκπαιδευτικό Ίδρυμα Ανατολικής Μακεδονίας και Θράκης|*ΤΕΙ Ανατολικής Μακεδονίας και Θράκης*]].
* [https://www.otegroupmuseum.gr/portal/digital-expo#%CE%A0%CF%81%CE%BF%CE%B7%CE%BB%CE%B5%CE%BA%CF%84%CF%81%CE%B9%CE%BA%CE%AE%20%CE%A0%CE%B5%CF%81%CE%AF%CE%BF%CE%B4%CE%BF%CF%82/2 «Φρυκτωρίες»], Μουσείο Τηλεπικοινωνιών ομίλου ΟΤΕ.
* [https://www.kastra.eu/home__gr.php «Κάστρα, Πύργοι και Φρούρια της Ελλάδας»], *Καστρολόγος''.

Κατηγορία:Ιστορία των τηλεπικοινωνιών
Κατηγορία:Κρυπτογραφία
Κατηγορία:Τετράγωνα
Κατηγορία:Αρχαία τεχνολογία
Κατηγορία:Αρχαιοελληνική τεχνολογία
Κατηγορία:Αρχαίοι Έλληνες μηχανικοί
Κατηγορία:Αρχαίοι Έλληνες συγγραφείς
Κατηγορία:Αρχαίοι Βυζάντιοι